Publication: Magyar Közlöny
Issue: MK-1998-3 (Year: 1998, Number: 3)
Era: 1990-2004
Section: szóló 1093/1994. (X. 7.) Korm. határozatot (a továbbiakban: H.) a következők szerint módosítja:
Paragraph Index: 679

2. A Kormány a RIB-ek megalakulásával egyidejűleg megszünteti a Balatoni, Dunakanyari, Mátra-bükki, Sopron-kőszeghegyaljai és a Közép-tiszavidéki Idegenforgalmi Intézőbizottságot. A Kormány tudomásul veszi, hogy az ipari, kereskedelmi és idegenforgalmi miniszter az Ipari, Kereskedelmi és Idegenforgalmi Minisztérium költségvetési fejezetén belül az „Idegenforgalmi Intézőbizottságok Titkárságai” címhez tartozó 5 önálló költségvetési intézményt (a Balatoni, Dunakanyari, Mátra-bükki, Sopronkőszeghegyaljai, valamint a Közép-tiszavidéki Idegenforgalmi Intézőbizottság Titkárságát) jogutódlással átalakítja. Egyidejűleg — a pénzügyminiszterrel egyetértésben — a jogutódlással átalakított intézőbizottsági titkárságok vagyonának rendelkezésre bocsátásával létrehozza az ország egész területére kiterjedő 8 RIB Titkárságot mint önálló költségvetési intézményeket. A Mátra-bükki Idegenforgalmi Intézőbizottság Titkársága jogutódaként az Északkelet-magyarországi, a Közép-tiszavidéki Idegenforgalmi Intézőbizottság Titkársága jogutódaként a Tisza-tavi, a Dunakanyari Idegenforgalmi Intézőbizottság Titkársága jogutódaként a Közép-dunavidéki, a Sopron-kőszeghegyaljai Idegenforgalmi Intézőbizottság Titkársága jogutódaként a Nyugat-dunántúli, a Balatoni Idegenforgalmi Intézőbizottság Titkársága jogutódaként a Balatoni Regionális Idegenforgalmi Bizottság Titkársága, továbbá új szervezetként a Dél-alföldi, a Közép-dunántúli és a Délnyugatmagyarországi Regionális Idegenforgalmi Bizottság Titkársága jön létre. Felelős: ipari, kereskedelmi és idegenforgalmi miniszter pénzügyminiszter Határidő: a RIB-ek megalakulásának időpontja

Source: https://magyarkozlony.hu/hivatalos-lapok/e9ece5df1b803966389fe3f2cc916c91a97f50f7/dokumentumok/d6ec0816d47d68d66173457a269e3794322784ac/letoltes